
Nr.______/_______2026                        Nr. ______/_______ 2026                        Nr.______/_____2026
ACORD DE COOPERARE

Părțile,

1. CONSILIUL JUDEŢEAN MARAMUREŞ prin UAT JUDEŢUL  MARAMUREŞ, cu sediul în Baia Mare, strada Gh. Şincai, nr. 46, CIF 3627315, cont bancar RO07TREZ24A675000592200X deschis la Trezoreria Baia Mare, reprezentat prin Președinte Gabriel Valer ZETEA, denumit în continuare Partener;

şi

2. MĂNĂSTIREA SFÂNTA ANA ROHIA cu sediul în județul Maramureș, localitatea Rohia, cod înregistrare fiscală (CIF) nr. 7612686, având contul nr. RO29BRDE250SV03053732500 deschis la B.R.D Târgu Lăpuș, reprezentată de Stareț Arhimandrit Macarie Motogna denumit în continuare Partener;
3. EPISCOPIA ORTODOXĂ ROMÂNĂ A MARAMUREȘULUI ȘI SĂTMARULUI cu sediul în mun. Baia Mare, str. Avram Iancu nr. 5, jud. Maramureș, cod de înregistrare fiscală (CIF) 4672128, având contul nr. RO76BTRL02501205W58839XX, deschis la Banca Transilvania, reprezentat de Preasfințitul Iustin (Hodea Ioan) în calitate de episcop, denumit în continuare Partener;
Având în vedere că partenerul Consiliul Județean Maramureș prin UAT Județul Maramureș are în exercitarea atribuțiilor prevăzute în Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, la art. 173, alin. (1), lit. e) și alin. (7), lit. a) cadrul necesar, în condițiile legii, pentru cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanțării și realizării în comun a unor acțiuni, lucrări, servicii sau proiecte de interes public județean;

În baza Hotărârii Consiliului Județean Maramureș nr. _____ din _______ 2026.
Părțile au convenit încheierea prezentului acord, prin respectarea următoarelor clauze:
I. OBIECTUL  ACORDULUI

Art.1. Obiectul acordului de cooperare îl reprezintă cooperarea părților în vederea realizării evenimentului „Centenarul Mănăstirii «Sfânta Ana» Rohia, care se va desfășura în perioada _______2026, în Rohia.
 Art.2. Acordul stabilește cadrul general și specific al cooperării, conform celor stabilite în cele ce urmează.

II.  DURATA ACORDULUI 

Art. 3. Prezentul acord intră în vigoare la data semnării de către părți  și se încheie la data finalizării evenimentului cultural, dar  nu mai târziu de 11.12.2026.
III.  OBLIGAŢIILE PĂRŢILOR

Art. 4.  Activitățile și responsabilitățile partenerilor din prezentul Acord de cooperare:

(1) Consiliul Județean Maramureș prin  Județul Maramureș are următoarele responsabilități:
  - să asigure sprijin financiar pentru realizarea în comun cu Mănăstirea Sfânta Ana Rohia a evenimentului „Centenarul Mănăstirii «Sfânta Ana» Rohia, care se va desfășura în perioada ______ 2026 în Rohia, în limita sumei de __________mii lei, din fondul de rezervă la dispoziția Consiliului Județean Maramureș, prevăzut în bugetul Județului Maramureș pe anul 2026;
- să participe la realizarea evenimentului cultural „Centenarul Mănăstirii «Sfânta Ana» Rohia;
- să verifice respectarea cerințelor și condițiilor stabilite pentru materialele de promovare sub aspectul menționării sprijinului acordat de Consiliul Județean Maramureș și a aplicării logo-ului partenerului pe materialele de promovare, achiziționate în cadrul acțiunii;
· să promoveze, prin toate mijloacele disponibile, activitățile desfășurate în cadrul evenimentului cultural;
· să deconteze suma ce reprezintă contribuția Consiliului Județean Maramureș prin Județul Maramureș, după prezentarea documentelor justificative de către partener.
· suma aferentă decontului va fi virată Partenerului în contul deschis la B.R.D Târgu Lăpuș.
(2) MĂNĂSTIREA SFÂNTA ANA ROHIA are următoarele responsabilități:
· să organizeze toate acțiunile propuse, în cadrul evenimentului cultural „Centenarul Mănăstirii «Sfânta Ana» Rohia”;
· să utilizeze resursele financiare asigurate de Partener exclusiv realizării proiectului sus menționat; 
· să cuprindă pe materialele de promovare achiziționate în cadrul acțiunii sintagma „Eveniment realizat cu sprijinul Consiliului Județean Maramureș” și să introducă logo-urile partenerului (logo Visit Maramureș și logo Consiliul Județean Maramureș), făcând dovadă clară în acest sens prin respectarea procedurii privind promovarea denumirii autorității finanțatoare, anexă la acest acord de cooperare; 
· prin semnarea acordului de cooperare, beneficiarul își exprimă acordul ca imaginile foto și înregistrările audio si video preluate din cadrul proiectului finanțat, pot să fie publicate de către Consiliul Județean Maramureș pe unul sau mai multe canale de comunicare respectiv platformele web proprii sau pe rețelele de socializare administrate de instituție, presa scrisă, tipărituri materiale de promovare, etc. pentru o perioadă nelimitată de timp, după caz; 

· beneficiarul își exprimă acordul asupra dreptului finanțatorului de a transmite toate materialele sus indicate către orice colaborator al acestuia, fără să fie necesară obținerea acordului beneficiarului finanțării;
· să prezinte un exemplar din materialele tipărite;
· să comunice partenerului orice situație neprevăzută care poate interveni cu privire la organizarea și desfășurarea activităților din cadrul proiectului, conform prezentului acord; 
· să răspundă de securitatea şi siguranţa tuturor participanţilor conform legislației în vigoare, pe parcursul desfăşurării evenimentului,  care face obiectul prezentului acord; 
· să se asigure că în spațiile în care se derulează activitățile din cadrul evenimentului, mai cu seamă în cazul celora care presupun prezența unui public mai mare de 50 de persoane, sunt respectate toate normele legale PSI, protecția muncii și de protecție și prezervare a mediului;
· să prezinte partenerului care asigură finanţarea proiectului, documentele justificative în vederea decontării sumelor. Ulterior încasării sumelor aferente decontului va prezenta partenerului dovada plății aferente cheltuielilor angajate în cadrul proiectului, în termenul maxim de 30  zile. 
· decontarea cheltuielilor efectuate în baza prezentului acord se realizează cu respectarea dispoziţiilor legale, conform procedurilor proprii ale partenerului care a asigurat contribuția financiară;
· să promoveze denumirea instituției finanţatoare în cadrul acţiunilor/activităţilor finanţate prin modalităţile convenite între părţi;
· să prezinte la solicitarea Partenerului orice alte documente și informații aferente implementării proiectului;
· să anunțe partenerul în timp rezonabil cazul în care unele obligații nu se pot realiza conform prezentului acord și să propună soluții alternative în beneficiul ambelor părţi.
(3) EPISCOPIA ORTODOXĂ ROMÂNĂ A MARAMUREȘULUI ȘI SĂTMARULUI are următoarele responsabilități:

· să asigure reprezentarea ierarhică și instituțională la festivitățile oficiale din cadrul evenimentului;

· să ofere îndrumare și consultanță de specialitate Mănăstirii „Sfânta Ana” Rohia în organizarea activităților religios-culturale;

· să promoveze, prin toate mijloacele de comunicare programul și activitățile desfășurate în cadrul evenimentului cultural;

· să promoveze denumirea instituției finanțatoare în cadrul acțiunilor/activităților finanţate prin modalităţile convenite între părţi;

· să comunice partenerilor orice situație neprevăzută de natură să influențeze desfășurarea evenimentului, conform prezentului acord.
IV. ALTE OBLIGAŢII ALE PĂRŢILOR 

Art.5.  MĂNĂSTIREA SFÂNTA ANA ROHIA se obligă să utilizeze suma pusă la dispoziție, exclusiv pentru obiectivul menționat la art. 1 cu respectarea prevederilor legale incidente în cauză, în caz contrar beneficiarul finanțării se obligă să restituie sumele care nu respectă obiectul acordului de cooperare și să achite sumele stabilite de organele de control (Camera de Conturi Maramureș, Ministerul Finanțelor, etc.) drept penalități, dobânzi, foloase necuvenite etc.
         Documentele justificative privind cheltuielile efectuate în vederea realizării evenimentului „Centenarul Mănăstirii „Sfânta Ana” Rohia, vor fi depuse în copie în termen de cel mult 30 de zile de la finalizarea proiectului, în baza unui raport însoțit de decont al cheltuielilor, certificate „Conform cu originalul. Acest document nu a mai fost decontat din alte surse de finanțare”, la Registratura Consiliului Județean, inclusiv documentul prin care se face dovada achitării facturilor să fie prezentat în copie, în cel mult 30 de zile de la data încasării sumelor de la finanțator.

Art.6. Partenerii trebuie să contribuie la realizarea proiectului şi să își asume rolul lor, așa cum acesta este definit în cadrul prezentului Acord. Partenerii trebuie să implementeze activitățile cu respectarea standardelor profesionale și de etică cele mai înalte.

Art.7. Partenerii trebuie să se consulte în mod regulat şi să se informeze asupra tuturor aspectelor privind evoluția proiectului.

Art.8. Partenerii sunt obligați să respecte regulile privitoare la conflictul de interese şi regimul incompatibilităților, iar  în cazul apariției unui asemenea conflict, să dispună luarea măsurilor ce conduc la evitarea, respectiv stingerea lui.

Art.9. Partenerii sunt obligați să respecte reglementările referitoare la protecția datelor cu caracter personal și cele referitoare la prelucrarea datelor personale, în conformitate cu Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și legislația națională în vigoare.

Art.10. Partenerii poartă întreaga responsabilitate în ce privește asigurarea respectării prevederilor legislației privind achizițiile publice în derularea procesului de achiziție publică.

V. ÎNCETAREA ACORDULUI

Art.11. Prezentul acord încetează în următoarele situații:

· la expirarea duratei pentru care a fost încheiat;
· de drept, în cazul în care una din părți nu își execută una din obligațiile asumate prin prezentul acord;

· înainte de termen, cu acordul părților.

VI. DISPOZIŢII FINALE

Art.12. Modificarea prezentului acord este posibilă numai cu acordul părților, caz în care se va încheia act adițional.
Art.13. Modificările nesubstanțiale la acord (ex. durata/perioada de desfășurare a evenimentului cultural s.a.) se pot face pe baza unei note justificative din partea beneficiarului, cu aprobarea Președintelui Consiliului Județean.
Art.14. Prezentul acord s-a încheiat azi __________ 2026, în 3 exemplare, câte un exemplar pentru fiecare parte.

